Rieminis pjūklos onsktiau bova vėins ėš pagrindėniu staliaus darba rakondu. Ka atsėrada mechanėnē dėskėnē ė ronkėnē elektrėnē pjūklā, riemėniaus pjūkla nauduojėms pradiejė mažietė. Boitie kai kor ons īr nauduojams ė daba. Rieminis pjūklos sosided ėš riema ėr ītėmptuos plėinėnės joustas. Priklausuomā nū paskėrtėis, tokėi pjūklā būn stambiadontē ė smolkiadontē, ėšėlgėnē, skersėnē ė universalaus pjuovėma. Stambiadontē riemėnē pjūklā tor 4 - 5 cm pluotiaus plėinėniaus pjuovėma jousta. Tarpā terp duntū (duntū žingsnis), 5 mm, vo joustas stuoroms 0,5 - 0,7 mm. Smolkiaduntiu riemėniu pjūklu jousta īr siaurēsnė. Anėi īr skėrti kreivėms pavėršēms pjautė.